Endnu engang skifter Vendsyssel Håndbold træner. Denne gang bliver det den tidligere ligatræner Morten Arvidsson, der skal stå i spidsen for 1. divisionsmandskabet.

Vendsyssel Håndbold har i den seneste tid været en del trænere igennem. Forud for sæsonen blev Jan Ottosen ansat som ny cheftræner i stedet for Lars Rasmussen. Det samarbejde varede dog ikke længe, og i stedet blev Torben Brohus og Anders Grøn forfremmet. I november blev Bo Østergaard så hevet ind som træner.  Han kunne dog kun træne én gang om ugen, og derfor overtager den mangeårige toptræner Morten Arvidsson nu med øjeblikkelig virkning ansvaret for 1. divisionsholdet. Det skriver Kanal Frederikshavn. Bag sig har Morten Arvidsson en lang karriere som håndboldtræner for klubber som Randers HK, KIF, Kolding, Leipzig og SK Aarhus. Vendsyssel ligger lige nu på en femteplads i 1. division.